recursal/SuperWikiNEXT-32B huggingface dataset:
Greece dan Crete
**Kriti** (Yunani: Κρήτηcode: el is deprecated , Arab: إقريطش, rumi: *Iqrītisy*code: ar is deprecated , Bahasa Turki Uthmaniyah: گريدcode: ota is deprecated  - bahasa Inggeris: ***Crete***, bahasa Belanda: **Kreta**) ialah pulau terbesar Yunani dan merupakan terbesar kelima di Laut Tengah.

Sejak peristiwa di Crete termasuk laman arkeologi di Knossos, Phaistos, Gortys dan banyak tempat lainnya, Istana Venesia di Rethimno, Jurang Samaria dan banyak jurang kecil lainnya (Agial Irini, Aradena, dan lain-lain).

Pulau ini merupakan tempat asal Tamadun Minos (kira-kira 3000-1400 SM, salah satu kebudayaan pertama yang wujud di Eropah.

Geografi
--------

Pulau kriti bertindihan antara dua zon iklim iaitu Laut Tengah dan Laut Afrika Utara, namun kebanyakan kawasan pualu tersebut menghadap Laut Tengah (atau Mediterranean), maka ia beriklim Mediterranean. Keadaan udara persekitarannya cenderung lembap bergnatung kepada dekatnya lokasi setempat kepada laut. Musim sejuk cenderung sederhana; salji sering kelihatan pada kawasan pergunungan antara bulan-bulan November dan Mei, namun kejadian ini jarang di jawasan tanah rendah.

Pulau ini merupakan pulau paling berpenghuni di Yunani dengan kependudukan melebihi 600,000 orang. Sebanyak 42% daripada warga pulau ini hidup di kota dan bandar utama pulau ini manakala 45% yang lain duduk di pedalaman pulau.

Nota
----

1. ↑  disebut [krit], lebih dipakai di Malaysia, Singapura dan Brunei
2. ↑  disebut [kré-ta], lebih dipinjamkan di Indonesia

Rujukan
-------

1. ↑  Crete, m/s.44, oleh Victoria Kyriakopoulos.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kriti*** |

* Traditional Cretan Music (Greek)
* Transportation Diarkibkan 2005-07-23 di Wayback Machine
* Explore Crete with the eyes of the locals and the friends of Crete
* Mountaineering and Trekking in Crete
* Big Online Guide about Crete
* Guide to Crete for Visitors
* University of Crete
* Technical University of Crete
* Your Gateway to Crete - A complete guide
* Sfakia-Crete History, Culture, Nature, Photos.
* West Crete
* East Crete

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
	+ 2
* WorldCat Identities
	+ 1

 |
| Perpustakaan negara | 
* Jerman
* Israel
* Jepun
* Republik Czech

 |
| Lain-lain | 
* MusicBrainz (kawasan)
* Arkib Negara (A.S.)

 |
|  |
| --- |
|  |
|   **Kandungan rencana ini berkait dengan makanan.** |

  

Kuih tepung kapur.Kuih tepung kapur.
**Kuih tepung kapur** merujuk kepada jenis kuih yang dimasak dalam loyang sebelum dihiris nipis-nipis dan dihidangkan dengan digaul bersama kelapa parut muda (nyiur kulit hidup). Kuih tepung kapur merupakan sejenis hidangan yang popular di Malaysia, terutama di sebelah pantai timur.

Asal
----

Tiada maklumat mengenai asalnya.

Nama
----

Kapur makan atau juga dikenali sebagai kapur sirih.
Nama kuih tepung kapur datangnya dari satu bahan bagi menghasilkan kuih ini, iaitu kapur sirih.

Penyebaran
----------

Kuih tepung kapur biasanya agak tahan lama kerana kuahnya yang manis bertindak sebagai bahan pengawet, tetapi kerana kelapa/nyiur yang digunakan mungkin cepat masam. Oleh itu bagi memastikan kuahnya tahan lama, kelapa hanya dicampurkan ketika ia hendak dihidangkan. Selain itu, Kuih tepung kapur tahan lebih lama jika disimpan dalam peti sejuk. Ia sering dihasilkan bagi jualan harian, dan juga mudah untuk dihasilkan untuk makan sendiri.

Dalam budaya popular
--------------------

Kuih tepung kapur biasanya dihasilkan sebagai hidangan makan petang. Kuih tepung kapur biasanya mudah untuk dihidangkan kerana ia tidak berkuah. Oleh itu Kuih tepung kapur ada dihidangkan sebagai hidangan pejabat, contohnya semasa mesyuarat.

Lihat juga
----------

Antara jenis-jenis kuih lain yang menyerupai kuih tepung kapur adalah Kuih kasui, tetapi kuih tepung kapur menggunakan lebih banyak kapur yang menjadikannya rasanya lebih kenyal sedikit berbanding kuih kasui.

Rujukan
-------

Pautan luar
-----------

* Rasa nak makan kuih tepung kapur.
* TEPUNG KAPUR.
Contoh gambar kuih ocong-ocong
Kuih **Ocong-ocong**  (Jawi: ‏**کوءيه اونچوڠ٢**‎code: ms is deprecated ‎) dan ia dikenali sebagai *Yongkong* merupakan sejenis kuih tradisional yang popular di Malaysia. Kuih Ocong-ocong diperbuat daripada tepung pulut, dibentuk seperti bebola dengan inti di dalamnya dan dimasak bersama kuah santan pekat yang memberikannya rasa lemak manis santan kelapa.

Resepi
------

* 1 bungkus tepung pulut
* 15 helai daun pandan, diambil airnya
* 2 biji kelapa, sebiji diparut dibuat inti dan sebiji lagi diambil santan pekat 2 cawan gula merah
* Secukup air
* Sedikit garam

Cara penyediaan
---------------

Tepung pulut dibancuh dengan air pandan sehingga membentuk doh lembut, dan dibiarkan sekejab. Kelapa yang diparut dimasak bersama gula merah dan garam hingga menjadi inti. Bentukkan doh lembut bulat-bulat dan isi inti di dalamnya. Letakkan doh berinti di dalam bekas dan tuang santan pekat di sekelilingnya. Kemudian kukus hingga masak.

Pautan luar
-----------

* Diarkibkan 2008-05-02 di Wayback Machine
**Manita Hang** (lahir 7 September 1998) ialah model dan ratu cantik Kemboja-Perancis yang memenangi pertandingan Miss Universe Kemboja 2022. Dia akan mewakili Kemboja pada pertandingan Miss Universe 2022.

Beliau sebelum ini dinobatkan sebagai Miss Tourism Cambodia 2015 dan Miss Tourism Metropolitan International 2016 tempat ketiga.

Biografi
--------

Hang dilahirkan di Phnom Penh. Dia dilahirkan kepada bapa Perancis dan ibu Kemboja. Dia menghadiri Lyçée Français René Descartes dan lulus dari Sekolah Perniagaan CamEd dengan ijazah sarjana muda dalam perakaunan dan kewangan.

Pertandingan ratu cantik
------------------------

### Miss Tourism Kemboja 2015

Hang memulakan kerjaya pertandingannya pada tahun 2015, dia dinobatkan sebagai Miss Tourism Cambodia 2015.

### Miss Tourism Metropolitan International 2016

Pada 18 November 2016, Hang mewakili Kemboja di Miss Tourism Metropolitan International 2016 di Hotel Nagaworld di Phnom Penh. Dia merupakan naib juara kedua kepada Amanda Obdam, yang mewakili Thailand dan menamatkan saingan dalam Top 10 di Miss Universe 2020.

### Miss Universe Kemboja 2022

Pada 15 Jun 2022, Hang bertanding dengan 20 calon lain di Miss Universe Kemboja 2022 di Studio Bayon TV Steung Meanchey di Phnom Penh dan memenangi gelaran itu oleh pemegang gelaran Marady Ngin.

### Miss Universe 2022

Dia akan mewakili Kemboja di Miss Universe 2022.

Rujukan
-------

1. ↑  "Manita Hang is Miss Universe Cambodia 2022" (dalam bahasa Inggeris). Missosology. 16 Jun 2022.
2. ↑  "Miss Universe Cambodia 2022 crowned last night" (dalam bahasa Inggeris). Dicapai pada 2022-06-16.
3. ↑  Nam, Duy. "Tân Hoa hậu Hoàn vũ Campuchia 2022: Chiều cao khiêm tốn nhưng profile "không phải dạng vừa"" (dalam bahasa vn). Kenh14. Dicapai pada 2022-06-16.CS1 maint: unrecognized language (link)

Pautan luaran
-------------

* Manita Hang di Instagram

| Anugerah dan pencapaian |
| --- |
|
| Didahului oleh**Marady Ngin** | **Miss Universe Kemboja**2022 | Diikuti oleh:**-** |
|
**Manik mikro** merupakan partikel plastik pejal yang berukuran paling besarnya kurang daripada satu milimeter. Plastik yang paling kerap digunakan dalam pembuatan maink ini ialah polietilena tetapi plastik petrokimia plastik lain seperti polipropilena dan polistirena juga boleh digunakan.
Manik-manik ini digunakan dalam produk penjagaan diri, ubat gigi dan penyelidikan bioperubatan dan sains kesihatan.

Kesan terhadap alam sekitar
---------------------------

Manik-manik ini cenderung terbuang ke dalam longkang tanpa melalui sebarang tapisan atau rawatan sehingga disalurkan ke sungai-sungai dan terusan sambil boleh menyerap dan memekatkan bahan pencemar seperti racun serangga dan hidrokarbon polisiklik lalu mencemarkan jasad air yang menjadi tempat takungan manik sebegini. Manik-manik kecil ini sering disalah sangka sebagai makanan kepada pelbagai jenis hidupan lain dari sekecil ikan-ikan kecil, amfibia dan penyu sehingga ke unggas dan mamalia besar. Pemakanan platik yang tidak disengajakan ini mendedahkan ketoksikan kepada haiwan-haiwan sepanjang rantai makanan kepada bahan kimia berbahaya yang terkumpul di permukaan air seperti bifenil berpoliklorin (PCB), DDT dan hidrokarbon aromatik polisiklik (PAH).

Rujukan
-------

1. ↑  Arthur et al. (eds.). 2009. Proceedings of the International Research Workshop on the Occurrence, Effects, and Fate of Microplastic Marine Debris. National Oceanic and Atmospheric Administration Technical Memorandum. NOS-OR&R-30
2. ↑  "Microbeads, Meal kits, You and Yours - BBC Radio 4". *BBC*.
3. ↑  Fendall, L.S.; Sewell, M.A. (2009). "Contributing to marine pollution by washing your face: microplastics in facial cleansers". *Marine Pollution Bulletin*. **58** (8): 1225–1228. doi:10.1016/j.marpolbul.2009.04.025.
4. ↑
5. ↑  Johnston, Christopher (25 Jun 2013). "Personal Grooming Products May Be Harming Great Lakes Marine Life". Dicapai pada 1 Februari 2016.
6. ↑  "salinan arkib" (PDF). Diarkibkan daripada yang asal (PDF) pada 2016-12-21. Dicapai pada 1 Disember 2016.
|  |
| --- |
|  |
|   **Kandungan rencana ini berkait dengan makanan.** |

Kuih Seri Muka.
**Kuih talam** bukanlah jenis kuih yang khusus, tetapi biasanya merujuk kepada cara pembuatan jenis kuih yang dibuat di dalam bekas talam. Ia merangkumi beberapa jenis kuih seperti Bengkang ubi, kuih lapis, Kuih Seri Muka dan pelbagai lagi.

Biasanya kuih talam ini tidak memiliki bentuk khusus kerana ia mengikuti bentuk talam, samaada bulat, segi empat sama atau segi empat tepat. Selepas kuih masak, barulah ia dipotong mengikut saiz hidangan. Secara kasarnya, saiz hidangan bergantung pada yang memotongnya. 

Kuih lapis dipotong berbentuk segi empat sama dan segi empat tepat
Kuih lapis dipotong berbentuk segi tiga dan bulat.
Sekiranya ia dibuat untuk dihidangkan seperti dihotel-hotel, ia dipotong kecil saiz sesuap mulut. Ini bagi memudahkan ia dimakan. Sekiranya ia untuk dijual dikedai, ia mungkin bersaiz lebih besar sedikit bagi menarik minat pembeli yang mungkin akan memilik gerai pesaing sekiranya saiz jualan lebih kecil berbanding kuih pesaing.
SEJARAH KAMPUNG

  

Kampong Sungai Haji Dorani diteroka oleh penduduk awalnya pada zaman pemerintahan British sekitar tahun 1910. Mereka terdiri daripada kalangan orang-orang suku kaum Jawa dan suku kaum Melayu .

Kawasan penerokaan mereka lebih tertumpu kepada kawasan berhampiran pantai Laut Selat Melaka , kerana mempunyai kemudahan perhubungan air dengan kampong-kampong lain seperti Kampong Panchang Bedena , Kampong Sekendi , Kampong Baru dan Kampong Sepintas ( kampong-kampong terawal diteroka penduduk di Daerah Sabak Bernam ).

Peneroka suku kaum Jawa yang ‘ terbiasa ’ dengan kerja-kerja pemugaran tanah semasa di negara Indonesia, lebih minat membuka tanah untuk dijadikan sawah padi, di mana kedudukannya agak jauh ‘ ke darat, ’ manakala suku kaum Melayu pula kekal membuka kebun kelapa berhampiran pantai Laut Selat Melaka, selain mencari nafkah menjadi nelayan.

Dipercayai, seorang yang bernama Haji Dorani adalah ‘ ketua ’ yang disegani oleh penduduk waktu itu , kerana beliau mampu menyemai sikap gotong royong di kalangan penduduk dan hidup harmoni bermasyarakat - walaupun berlainan suku kaum - selain mempunyai pengetahuan agama.

Atas pendapat dan saranan beliau serta sokongan semua penduduk, anak sungai kecil yang ada di kampong tersebut telah diperluas, dibersihkan serta disesuaikan dengan pengkalan para nelayan tempatan. Anak sungai tersebut akhirnya membolehkan perahu dan tongkang nelayan kaum Cina masuk jauh ke hulu, sebagai perlindungan dari tiupan ribut di laut pada musim gelora.

Kesuburan tanaman dan keharmonian penduduknya telah menarik minat lebih ramai lagi penduduk luar datang menetap dan meneroka tanah di situ .Mereka turut bersetuju menamakannya sebagai ‘ Sungai Haji Dorani ‘

Selepas pendaratan Jepun pada tahun 1941, Sungai Haji Dorani mula dikunjungi oleh kaum Cina dari luar secara besar-besaran. Mereka membuka kedai papan beratapkan daun nipah atau zing bagi menjual barang-barang keperluan penduduk dan tertubuhlah sebuah pekan kecil yang di kenali ‘ Pekan Sungai Haji Dorani ‘. Sebahagian daripada bangunan kedai tersebut masih kekal hingga sekarang dan penduduk suku kaum Cina merupakan salah satu suku kaum yang menetap di Sungai Haji Dorani ketika ini.

Masa terus berlalu….. penduduk semakin ramai, pembangunan turut sampai ke Sungai Haji Dorani dengan tertubuhnya institusi pendidikan seperti Sekolah Rendah Kebangsaan, Sekolah Rendah Agama dan Sekolah Agama Menengah, di samping kemudahan ahli masyarakat diperlukan seperti surau, masjid dan balairaya.

Generasi pewaris kepada peneroka awal , masih terdapat hingga sekarang di Sungai Haji Dorani, iaitu Haji Haris bin Maulana yang berusia sekitar 90 tahun !. Semoga Allah SWT mencucuri rahmat dan keampunan kepada semua peneroka awal kampng Sungai Haji Dorani.yang telah meninggal dunia. Amin Ya Rabbal ‘Alamin.
***Manipulasi*** adalah telefilem Malaysia 2018 yang bertemakan cinta dan pengkhianatan. Telefilem ini telah ditayangkan pada 8 April 2018 pada jam 8.30 malam melalui saluran NTV7 di slot Luna.

Sinopsis
--------

Ku Haris dan Rita berkahwin selepas mengenali antara satu sama lain ketika sama-sama belajar dahulu. Haris yang berasal dari keluarga berada dilantik sebagai CEO di syarikat milik keluarga beliau. Rita pula tidak bekerja atas permintaan Haris. Sejak awal perkahwinan lagi, Haris sering pulang lewat sehinggakan telah menjadi buah mulut jiran mengatakan Haris mempunyai wanita simpanan. Ku Haris akhirnya terpaksa mengaku mempunyai hubungan sulit dengan setiausahanya benama Juana setelah beberapa kali ditangkap Rita. Ku Haris dan Juana akhirnya berkahwin dan Rita redha dimadukan kerana masih tidak dikurniakan zuriat. Juana yang kurang senang kerana terpaksa bermadu merancang pelbagai agenda supaya Ku Haris menceraikan Rita. Ku Haris akhirnya kecundang dan dia menceraikan Rita dengan alasan Rita tidak dapat memberinya zuriat dan penampilan yang terlalu kolot. Rita akhirnya bangkit dan memulakan kehidupan yang baru.

Pelakon dan watak
-----------------

* Liyana Jasmay sebagai Rita
* Syafiq Kyle sebagai Ku Haris
* Dayang Areeda sebagai Juana
* Catriona Ross sebagai Puan Rose
* Ariff Aziz sebagai Fattah
* Raja Hakim sebagai Ku Hasyim
* Kenny Ong sebagai Benny

Rujukan
-------

1. ↑  "Manipulasi (ntv7)". *myinfotaip.com*. 8 April 2018.

Pautan luar
-----------
**Mandat Perancis untuk Syria dan Lubnan** (1923–1946) adalah satu mandat Liga Bangsa yang ditubuhkan selepas Perang Dunia Pertama dan pemisahan Empayar Uthmaniyah mengenai Syria dan Lubnan. Sistem mandat sepatutnya berbeza berbanding dengan penjajahan dengan negara yang mentadbir bertindak sebagai pemegang amanah sehingga penduduk negara yang diamanahkan itu mampu berdiri sendiri. Pada ketika itu, mandat tersebut akan ditamatkan dan sebuah negara merdeka akan lahir.

Semasa dua tahun selepas berakhirnya perang pada 1918 – dan mengikut Perjanjian Sykes–Picot yang ditandatangani oleh pihak Britain dan Perancis semasa perang – British mengawal kebanyakan kawasan Mesopotamia Uthmaniyah (Iraq moden) dan bahagian selatan Syria Uthmaniyah (Palestin dan Transjordan), manakala Perancis mengawal bahagian Syria Uthmaniyah yang lain, Lubnan, İskenderun (Hatay) dan kawasan lain di tenggara Turki. Pada awal 1920-an, kawalan British dan Perancis di wilayah-wilayah tersebut menjadi rasmi melalui sistem mandat Liga Bahasa dan pada 29 Septemer 1923, Perancis diberikan mandat Liga Bangsa di Syria, yang termasuk juga wilayah Lubnan pada masa kini dan İskenderun.

Pentadbiran wilayah di bawah Perancis telah dijalankan melalui beberapa pemerintah dan wilayah, termasuklah Persekutuan Syria, Negeri Syria dan Republik Syria, serta beberapa negeri kecil: Negeri Lubnan Besar, Negeri Alawiyah dan Negeri Jabal Duruz. Hatay diilhakkan oleh Turki pada 1939. Mandat Perancis berakhir pada 1943 apabila dua negara merdeka bergabung, Syria dan Lubnan. Angkatan Perancis meninggalkan Syria dan Lubnan sepenuhnya pada 1946.

Rujukan
-------

### Catatan

1. ↑  Bahasa Perancis: *Mandat français pour la Syrie et le Liban*; Bahasa Arab: الانتداب الفرنسي على سوريا ولبنان‎ *al-intidāb al-fransi 'ala suriya wa-lubnān*

### Umum

1. ↑  *League of Nations Official Journal*, Vol 3, Ogos 1922, p. 1013
2. 1 2  Myers, Denys P. (1 Januari 1921). "The Mandate System of the League of Nations". **96**: 74–77. Dicapai pada 25 Januari 2017 – melalui JSTOR. Cite journal requires `|journal=` (bantuan)
3. ↑  Bentwich, Norman (1930). *The Mandates System*. Longmans, Green and Co. m/s. 172.
4. ↑  "11. French Syria (1919-1946)". *UCA.edu*. Dicapai pada 25 Januari 2017.
5. ↑  John Morrison & Adam Woog, *Syria*, 2nd Edition, Infobase Publishing 2009 p. 37
**Juruanimasi** (juga **dalang**) ialah artis yang mereka berbilang imej bergelar bingkai atau kerangka, dan kerangka kekunci yang membentuk ilusi pergerakan iaitu animasi apabila dipaparkan dengan secepatnya. Juruanimasi bekerja dalam pelbagai bidang termasuk filem, televisyen, permainan video, dan internet. Biasanya, sesuatu kerja animasi memerlukan kerjasama beberapa orang juruanimasi. Kaedah-kaedah mereka imej atau kerangka untuk hasil animasi bergantung pada gaya kesenian dan bidang juruanimasi berkenaan.

Artis-artis lain yang menyumbang kepada kartun animasi selain juruanimasi, termasuk pelukis susun atur (yang mereka latar belakang, pencahayaan, dan sudut kamera), artis papan cerita (yang melakarkan panel-panel aksi berdasarkan skrip), dan artis latar (yang melukiskan "suasana"). Lebih-lebih lagi, pelakon suara, pemuzik dan lain-lain lagi diperlukan untuk memperkayakan lagi hasil animasi.

Bidang khusus
-------------

Antara pengkhususan bidang bagi juruanimasi termasuk juruanimasi watak (yang tertumpu pada pergerakan, dialog, lakonan watak dsb.) dan juruanimasi kesan khas (yang menganimasi apa-apa selain watak; selalunya kenderaan, jentera, dan fenomena alam seperti hujan, salji dan air).

Artis perantaraan dan pembersihan
---------------------------------

Di studio-studio lebih besar, setiap juruanimasi dibantu oleh beberapa orang pembantu, iaitu "inbetweeners" dan "cleanup artists", yang membuat lakaran antara "key pose" yang dilakarkan oleh juruanimasi, serta melakar semula mana-mana lakaran yang terlalu kasar. Biasanya, seseorang artis yang baru diambil kerja ke dalam kategori ini, sebelum boleh mengorak langkah ke taraf juruanimasi sepenuhnya.

Kaedah
------

Dahulu kala, proses animasi ini amat sulit memakan masa yang amat lama; setiap kerangka dalam babak yang disediakan dilakar dengan tangan, kemudian disusun dalam helaian-helaian seluloid untuk disurih dan diwarnakan. Selepas itu, seluloid tersebut dikumpulkan bersama dan dirakam dalam filem, satu kerangka sekali.

Kini, sudah ada bermacam-macam kaedah animasi. Kartun masa kini boleh direka menggunakan mana-mana kaedah yang sesuai, kebanyakannya menggunakan komputer agar proses animasi lebih cepat dan cekap, sekaligus membolehkan kerja juruanimasi lebih mudah dan kreatif.

Lihat juga
----------

* Animasi
* Animasi komputer
* Grafik komputer
* Kerangka kekunci

Rujukan
-------

1. ↑  Mansor Puteh (1989). *Glosari Perfileman*. Dewan Bahasa dan Pustaka & Kementerian Pendidikan Malaysia. m/s. 21.
2. ↑  "How A Cartoon is Made"  Diarkibkan 2006-09-25 di Wayback Machine

Pautan luar
-----------

* Animation Toolworks Glossary: Who Does What In Animation Diarkibkan 2017-04-20 di Wayback Machine
* How An Animated Cartoon Is Made Diarkibkan 2006-09-25 di Wayback Machine
Rencana ini ialah mengenai suatu dewa disembah masyarakat Romawi.  Untuk planet yang turut dinamakan sedemikian oleh sesetengah negara Nusantara, sila lihat Marikh.
Patung dewa Mars abad ke-2 Masihi diperolehi dari Forum Nerva dipamerkan di Musei Capitolini, Roma.
**Mars** (Latin: *Mārs*code: la is deprecated ) ialah dewa perang dan penjaga hasil tanaman menurut kepercayaan tamadun Rom purba. Dewa ini dewa kedua penting dipuja selepas Jupiter, terutamanya dalam kalangan tentera Rom. Malah, dewa ini dianggap pelindung kota Roma dan dianggap sebagai leluhur dari semua orang Romawi.

Nama Mars kemungkinan beasal dari dewa pertanian mitologi Etruska, Maris.

Masyarakat Romawi pada awalnya disembah sebagai suatu dewa pertanian dan pelindung ternakan, ladang, dan petani - hal ini disebabkan kerana penglibatan mereka dalam pekerjaan mereka sendiri awalnya adalah petani. Ketika Romawi semakin lama semakin kuat dalam peperangan, Mars beralih fungsi dan disembah sebagai dewa pertempuran dan dihubungkan dengan Ares dari mitologi Yunani.

Rujukan
-------

1. ↑  Mary Beard, J.A. North, and S.R.F. Price, *Religions of Rome: A History* (Cambridge University Press, 1998), pp. 47–48.

Pautan luar
-----------

* Mars - Myths Encyclopedia
* Mars - God Checker
* Fowler, William Warde (1911). "Mars (deity)". Dalam Chisholm, Hugh (penyunting). *Encyclopædia Britannica* (dalam bahasa Inggeris). **17** (ed. ke-11). Cambridge University Press. m/s. 760–761.

| Siri mitologi Rom |
| --- |
| **Dewa-dewi Utama** |
| Apollo | Ceres | Diana | Juno | Jupiter | Mars | Mercurius | Minerva | Venus | Vulcanus | Divus Augustus | Divus Julius | Fortuna | Lares | Pluto | Quirinus | Sol | Vesta |
**Hosanna** (/hoʊˈzænə/) ialah perkataan liturgi dalam Yudaisme dan Kristian. Dalam Yudaisme, istilah ini sering digunakan dalam bentuk Ibrani asalnya, הושענא *Hoshana*.

Etimologi
---------

Kata h**osanna*code: la is deprecated*  (Latin osanna, Yunani ὡσαννάcode: grc is deprecated , *hōsanná*) berasal dari kata Ibrani הושיעה־נאcode: he is deprecated , הושיעה נאcode: he is deprecated  **hôšîʿâ-nā** dan berkait dengan kata Aramia אושענאcode: arc is deprecated  (ʾōshaʿnā) yang artinya "selamat, menyelamatkan, juruselamat".

Dalam Alkitab Ibrani, kata itu hanya digunakan dalam ayat-ayat seperti "tolong" atau "selamatkan, doaku" (Mazmur 118:25).

Kata itu diterapkan dalam sejumlah ayat Perjanjian Baru yang meliputi "hosanna di tempat yang maha tinggi" (Matius 21:9 11:10); "hosanna bagi Putera Daud" (Matius 21:9). dan "Hosanna; berkat ialah sesuatu yang datang atas nama Allah" (Markus 11:10 11:9). 

Tengok juga : Haleluya

Rujukan
-------

1. ↑  Oxford English Dictionary and Bauer lexicon

Sumber
------

* Yohannan Aharoni & Michael Avi-Yonah, *The MacMillan Bible Atlas*, Revised Edition, pp. 157–165 (1968 & 1977 by Carta Ltd).
* Rencana ini memuatkan teks dari suatu penerbitan yang kini berada dalam domain awam: Aherne, Cornelius (1910). "Hosanna". Dalam Herbermann, Charles (penyunting). *Catholic Encyclopedia*. **7**. New York: Robert Appleton. Cite has empty unknown parameters: `|HIDE_PARAMETER20=` dan `|coauthors=` (bantuan)CS1 maint: ref=harv (link)

Pautan luar
-----------

* Takrifan kamus *hosanna* di Wikikamus
**Hung Ga**, **Hung Kuen**, atau **Hung Ga Kuen** ialah sejenis seni bela diri Cina selatan yang dikaitkan dengan perwira rakyat Cina Wong Fei-hung yang pernah menguasai dan mengajar seni ini.

Sejarah
-------

Menurut legenda, Hung Ga dinamakan sempena Hung Hei-gun yang mempelajari seni bela diri dari Jee Sin, seorang mahaguru Chan (Zen) di Tokong Shaolin selatan. Jee Sin (ak Gee Sum Sim See) juga merupakan pengajar kepada Choy Gau-lee, Mok Da-si, Lau Sam-ngan and Li Yao-san, yang bersama Hung HeiGun menjadi mereka merupakan pengasas kepada lima gaya seni bela diri Cina, iaitu: (Hung Ga, Choy Gar, Mok Gar, Li Gar dan Lau Gar).

Tokong Shaolin menjadi tempat perlindungan bagi para penentang pemerintahan Qing, tetapi lambat-lain dibinasakan oleh tentera Qing. Hung, seorang saudagar teh, akhirnya meninggalkan kampung halamannya di Fujian untuk membawa seninya ke Guangdong.

Disebabkan sejarah seni bela diri Cina disampaikan secara lisan dan jarang sekali bertulis, maka kebanyakan sejarah awal Hung Ga sukar dipastikan atau ditahkikkan oleh catatan bertulis.
***Ilusi Hati*** ialah novel yang ditulis oleh Haiza Najwa dan diterbitkan oleh Alaf 21, anak syarikat Karangkraf.

Jalan cerita
------------

Joshua anak arwah Francis merupakan anak saudara kepada Franklin Goonting. Dipaksa menikahi Syaskila anak kepada Franklin kerana Syaskila begitu mencintai sepupunya itu. Manakala Jasmine pula dipaksa ibu angkatnya menikahi abang angkat yang sangat menyayanginya iaitu Firdaus. Kedua-dua insan yang tidak ada kena mengena ini mengalami tekanan psikologi yang amat berat lalu memandu dengan cara yang tidak konsisten dan amat berbahaya di pihak Jasmine. Dengan takdir Tuhan, kedua-dua kereta bertembung dan mereka melanggar satu sama lain. Kedua-dua koma. Mereka diletakkan di kamar bersebelahan di Pusat Perubatan Pantai. Ketika terperangkap dalam alam koma, Jasmine yang sejak kecil mempunyai kebolehan bertelepati mampu mencapai fikiran Joshua dan mereka mulai bertelepati. Akhirnya kasih sayang terpupuk dan mereka saling merasakan ada cinta di hati masing-masing. Sedar dari alam koma, masing-masing saling mencari. Beberapa kali bertembung namun mereka menolak intuisi masing-masing dan membiarkan diperdaya oleh rakan Jasmine, Marlia yang mengaku bahawa dialah yang bertelepati dengan Joshua. Jasmine yang sudah tahu bahawa Joshuala pria yang dicintainya terpaksa tunduk pada kemauhan Jasmine atas dasar setiakawan lalu merahsiakan pada Joshua bahawa dialah Jasmine yang sedang dicari Joshua. Pada malam perkahwinan barulah Joshua dapat tahu yang Marlia bukan pesakit yang bertelepati dengannya kerana saat Marlia sedang merawat wajahnya di hadapan cermin, dia yang dalam keadaan separa sedar antara tidur dan jaga tiba-tiba dihubungi Jasmine melalui telepati. Lalu Joshua mula berdendam kerana dipermainkan oleh kedua-dua wanita ini.

Pautan luar
-----------

* Karangkraf: Ilusi Hati Diarkibkan 2011-07-30 di Wayback Machine
**Malou Posborg Peters** (lahir 22 Mei 2002) ialah model dan ratu cantik Denmark yang dinobatkan sebagai peraduan Miss Denmark 2022. Dia akan mewakili Denmark di Miss Universe 2022.

Biografi
--------

Peters dilahirkan dan dibesarkan di Næstved. Beliau menghadiri Kolej Perniagaan Zealand di Ringsted, Zealand di mana beliau belajar perdagangan, ekonomi antarabangsa dan pemasaran. Di tengah-tengah pandemik coronavirus (COVID-19) baharu, yang bermula pada 2020, dia bekerja sebagai pekerja Hunkemöller, peruncit omnichannel global yang mengkhusus dalam pakaian dalam dan produk berkaitan, dan sebagai guru ganti di sekolah rendah.

Pertandingan ratu cantik
------------------------

### Miss Denmark 2022

Peters memulakan kerjaya peraduan kecantikannya pada 2022, selepas dia dipilih untuk mewakili Næstved dalam pertandingan Miss Denmark 2022 yang diadakan di Shiny Star Valby di Copenhagen pada 28 Ogos 2022, di mana dia bersaing dengan 32 calon lain untuk gelaran itu. Dalam pertandingan itu, Peters mara ke 15 teratas, kemudian 10 teratas, dan akhirnya 5 teratas, sebelum diumumkan sebagai pemenang pertandingan, digantikan oleh Johanne Grundt Hansen bersama *Duta Amal Terbaik*.

### Miss Universe 2022

Sebagai Miss Denmark, Peters akan mewakili Denmark di Miss Universe 2022.

Rujukan
-------

1. ↑  "Miss Danmark 2022 is Malou Peters" (dalam bahasa Inggeris). PAGEANT Circle. 2022-08-28.
2. ↑  "BELLA EUROPEA- Malou Peters se lleva la corona del Miss Universo Dinamarca 2022" (dalam bahasa Sepanyol). topvzla.com. 2022-08-28.

Pautan luaran
-------------

* missdanmark.dk
* Malou Peters di Instagram

| Anugerah dan pencapaian |
| --- |
|
| Didahului oleh**Johanne Grundt Hansen** | **Miss Denmark**2022 | Diikuti oleh:**-** |
|
| Didahului oleh**Sara Langtved** | **Miss Universe Denmark**2022 | Diikuti oleh:**-** |
Afghanistan telah memiliki lagu kebangsaan yang berbeza-beza sepanjang sejarahnya.

Sejarah
-------

### Salam Hormat Kerajaan (1926–1943)

Rencana utama: Lagu kebangsaan Kerajaan Afghanistan (1926–1943)
Lagi kebangsaan pertama Afghanistan sepanjang tempoh monarki. Lagu ini hanya berupa instrumental dan tidak mempunyai lirik.

### Salam Agung (Raja Kita Yang Pemberani dan Mulia) (1943–1973)

Rencana utama: Raja Kita Yang Pemberani dan Mulia
Ini merupakan lagu kebangsaan kedua Afghanistan selama sepanjang monarkinya.

### Lagu kebangsaan Republik Afghanistan (1973–1978)

Rencana utama: Lagu kebangsaan Republik Afghanistan
### Garam shah lā garam shah (1978–1991)

Rencana utama: Garam shah lā garam shah
### Benteng Islam, Jantung Asia (1991–1996, 2001–2006)

Rencana utama: Benteng Islam, Jantung Asia
### Inilah Rumah Para Pemberani (1996–2001, 2021-kini)

Rencana utama: Inilah Rumah Para Pemberani
### Lagu kebangsaan Republik Islam Afghanistan (2006–2021)

Rencana utama: Lagu kebangsaan Republik Islam Afghanistan

Lihat juga
----------

* Senarai lagu kebangsaan
* Afghanistan
* Muzik Afghanistan

Rujukan
-------

1. ↑  Amirzai, Shafiq l. "د ملي سرود تاریخ | روهي". *Rohi.Af* (dalam bahasa Pashto). Dicapai pada 18 Ogos 2021.
2. ↑  "Afghanistan (1926-1943)". 6 Mei 2012.
3. ↑  "Afghanistan (1943-1973)". 6 Mei 2012.

Pautan luar
-----------

* Lagu kebangsaan Afganistan (1992–2006)
* Lagu kebangsaan Afganistan (1992–2006)
* Lagu kebangsaan Afganistan (1978-1992)
Hutan Lipur Bukit Kubu
**Hutan Lipur Bukit Kubu** terletak di Kuala Perlis, Perlis. Hutan Lipur ini merupakan tempat beriadah yang selalu dikunjungi oleh penduduk di kawasan Kuala Perlis. 

Hutan Lipur Bukit Kubu dengan keluasan 183.70 hektar persegi, mula dibangunkan oleh kerajaan Negeri Perlis pada tahun 1992. Bermula dari Bukit Papan sehingga bukit Kubu dengan keluasan 183.70 hektar persegi, ia telah diwartakan sebagai hutan simpanan. Hutan Lipur Bukit Kubu memiliki keluasan 12 hektar dan dilengkapi dengan pelbagai kemudahan dan insfrastrutur untuk pengujung-pengunjung.

Hutan Lipur Bukit Kubu agak unik kerana ia memiliki ketinggian yang mencapai 150 hingga 200 meter dari aras laut, dan dilengkapi dengan tempat untuk melihat permandangan sekeliling yang disediakan. Disamping itu, terdapat gua semulajadi seperti Gua Ikan dan Gua Harimau yang mana di pintu masuk setiap gua tersebut tedapat beberapa kolam semulajadi yang sangat besar.

Dari puncak ketinggian Hutan Lipur Bukit Kubu, para pengujung dapat melihat seluruh Pekan Kuala Perlis sehingga kelaut dan Pulau Langkawi. Selain itu, sepanjang pendakian, pengujung juga dapat melihat pelbagai flora dan founa terdapat disekeliling ekosistem alam. Di tengah-tengah Hutan Lipur Bukit Kubu terdapt sebuah tasik yang dinamakan sebagai Tasek Putri Kayang yang bekeluasan 2 hektar. Hutan Lipur Bukit kubu sangat sesuai bagi pungunjung yang suka akan aktiviti riadah seperti bersenam, berjogging, meneroka gua-gua semulajadi dan juga medaki gunung.

Hutan Lipur Bukit kubu terletak didalam kawasan Kuala Perlis dan jaraknya hanya 1 kilometer dari Pekan Kuala Perlis. Bagi pelancong yang hendak berkunjumg ke Pulau Langkawi, bolehlah singgah sebentar di Hutan Lipur Bukit kubu bagi menikmati keindahan alam kerana jaraknya Cuma 3 kilometer dari Terminal Feri Kuala Perlis-Langkawi. Untuk sampai ke Hutan lipur Bukt Kubu, Pengujung boleh juga mengunakan kenderaan awam yang disediakan.

Kemudahan dan Aktiviti
----------------------

* Trek untuk berjoging yang berbentuk 0.
* Tempat untuk bersenam yang dijalankan pada hari Ahad.
* Mendaki bukit
* Gua
* Terusan
* Pemandangan sawah padi.
* Wakaf
* Pemandangan hutan

Rujukan
-------

1. ↑  Bukit Kubu Amenity Forest
2. ↑  Hutan Lipur Bukit Kubu

Pautan luar
-----------

* Hutan Lipur Bukit Kubu
**Fiji Airways** (dahulu dikenali sebagai **Air Pacific**), ialah syarikat penerbangan bendera Fiji. dan mengendalikan perkhidmatan antarabangsa ke 13 negara dan 23 bandar raya termasuk Fiji, Australia, New Zealand, Samoa, Tonga, Tuvalu, Kiribati, Vanuatu dan Kepulauan Solomon (Oceania), Amerika Syarikat, Hong Kong dan Singapura. Ia mempunyai rangkaian lanjutan 108 destinasi antarabangsa melalui rakan kongsi codesharenya. Syarikat penerbangan itu meneruskan penerbangan terus ke Narita, Tokyo pada 3 Julai 2018. Kumpulan Fiji Airways membawa 64 peratus daripada semua pelawat yang terbang ke Fiji, menggaji lebih dari 1000 pekerja, dan memperoleh pendapatan lebih daripada FJD $ 815 juta (USD $390 juta). 

Penerbangan komersial pertama sebagai Fiji Airways dibuat pada tahun 1951 tetapi asal-usul syarikat penerbangan itu kembali ke Katafaga Estates Ltd yang dibentuk pada tahun 1947. Setelah diperoleh oleh Qantas pada tahun 1958, Katafaga Estates telah dipulihkan sebagai syarikat penerbangan serantau dan dinamakan semula sebagai Air Pacific. Pada bulan Mei 2012, MD / CEO David Pflieger mengumumkan bahawa sebagai bahagian terakhir pemulihan syarikat penerbangan itu, syarikat penerbangan itu akan kembali ke nama asalnya Fiji Airways untuk memperkuat peranannya sebagai syarikat penerbangan kebangsaan Fiji. Kerajaan Fiji memiliki 52% syarikat penerbangan dan Qantas 46%, dengan pemerintah beberapa negara pulau Pasifik memegang sisanya.  Syarikat penerbangan itu merancang untuk menggantikan lima Boeing 737 yang lebih lama dengan Boeing terbaru 737 MAX 8s selepas penghantaran pada akhir 2018, pada harga senarai kira-kira AS$ 110 juta setiap satu. Dua daripada Boeings baru dijadualkan tiba pada tahun 2018, dan selebihnya tahun berikutnya. Pesawat ini bertujuan untuk perkhidmatan serantau Fiji Airways ke Australia, New Zealand, Hawaii, Kiribati, Samoa, Kepulauan Solomon, Tonga dan Vanuatu.

Rujukan
-------

1. ↑  "FIJI AIRWAYS TO JOIN oneworld AS 'CONNECT' PARTNER | Fiji Airways". *fijiairways.com* (dalam bahasa Inggeris). Dicapai pada 3 June 2018.
2. ↑  Creedy, Steve (19 March 2013). "Air Pacific gets first Airbus A330 as part of its Fiji Airways rebranding". *TheAustralian.com.au*. News Corps Australia. Dicapai pada 2 January 2015.
3. ↑  <!-nal Directory of Company Histories, Vol 70 (2005). "Terms and Conditions of Carriage for Fiji Airways and Fiji Link" (PDF). St. James Press. Dicapai pada 2 January 2015.
4. ↑  Parker Brown, David (October 2012). "AIR PACIFIC CHANGES NAME TO FIJI AIRWAYS AND SHOWS OFF NEW LIVERY AND INTERIOR". *Airline Reporter*. DAVID PARKER BROWN.
5. ↑  Lefer, Henry (February 2000). "Fijian carrier ranges far and wide from its South Pacific home". *Transport World Vol. 37 Issue 2*. Penton Media, Inc.

Pautan luar
-----------

* Tapak web rasmi
* Tapak web rasmi di Wayback Machine
**Puan Sri Fatini Yaakob** ialah seorang wartawan / editor majalah Dewan Masyarakat, terbitan Dewan Bahasa dan Pustaka (1981-1993). Beliau pernah menyiasat tentang Tragedi Natrah sehingga menemui Natrah di Amerika Syarikat tahun 1990-an.

Pendidikan
----------

Lulusan Universiti Teknologi MARA (UiTM) dalam bidang Kewartawanan/Penyiaran (1981) dan University College Cardiff, Wales, United Kingdom untuk ijazah Sarjana Pengajian Kewartawanan (1987). 
Fatini tinggal di Seksyen 7, Shah Alam, Selangor.

Buku Natrah
-----------

Pada 2010, Fatini Yaacob menulis buku 'Natrah @ Nadra @ Huberdina Maria Hertogh @ Bertha : Cinta, Rusuhan, Air Mata' terbitan Penerbit UTM. Buku ini hanya diterbitkan selepas Bertha / Natrah meninggal dunia pada 8 Julai 2009 .Fatini(50) pernah menemubual Maria Bertha Hertogh, (72) di Lake Tahoe, Nevada, Amerika Syarikat pada Januari, 1989. 

Kajian itu bagi memperbetulkan persepsi Barat terhadap Timur tentang isu Natrah yang pernah menimbulkan kontroversi sehingga mencetuskan rusuhan di Singapura pada tahun 1950. Majalah Dewan Masyarakat keluaran Februari - Mei 1989 menyiarkan kajian biografi Natrah. Fatini telah menemui pelbagai individu yang terlibat. Fatini sedang mengusahakan bentuk dokumentari drama dan filem tentang Natrah. Natrah begitu signifikan kerana menjadi tokoh utama dalam Rusuhan Natrah 1950 atau Rusuhan Singapura 1950.

Dari tahun 1989 hingga 2009, Fatini tidak lagi menemui Bertha. Bertha pernah datang ke Kemaman, Terengganu pada Hari Raya Aidilfitri tahun 1997 tetapi tidak berkesempatan menemui Fatini. Bertha menziarahi Kamariah iaitu anak angkat keturunan Jepun, Che Aminah Mohamed, ibu angkat Natrah dan dia juga sempat ke Kuala Lumpur, Johor Bahru dan Singapura.

Karyawan Tamu
-------------

6 Mac 2010, Naib Canselor UTYM, Profesor Datuk Ir Dr Zaini Ujang mengumumkan Fatini Yaakob dilantik semula sebagai Karyawan Tamu UTM. Biografi Tan Sri Ainuddin Wahid, Naib Canselor pertama UTM sedang diusahakan.

Rujukan
-------

1. ↑  Fatini terkilan tidak sempat temui Natrah
2. ↑  UTM LANTIK TIGA KARYAWAN TAMU
**Pertubuhan Kerjasama Ekonomi** atau **ECO** ialah sebuah pertubuhan politik dan ekonomi antara kerajaan Asia yang diasaskan pada tahun 1985 di Tehran oleh pemimpin Iran, Pakistan, dan Turki. Ia menyediakan platform untuk membincangkan cara untuk menambah baik pembangunan dan menggalakkan peluang perdagangan dan pelaburan. ECO ialah organisasi *ad hoc* di bawah Piagam Pertubuhan Bangsa-Bangsa Bersatu. Objektifnya ialah untuk mewujudkan pasaran tunggal bagi barangan dan perkhidmatan, sama seperti Kesatuan Eropah. Selepas pembubaran Kesatuan Soviet, ECO berkembang untuk merangkumi Afghanistan, Azerbaijan, Kazakhstan, Kyrgyzstan, Tajikistan, Turkmenistan dan Uzbekistan pada tahun 1992.

Rujukan
-------

1. ↑  United Nations Charter (Chapter VIII).
2. ↑  "Official: Iran's share of ECO trade stands at $10 billion - Tehran Times". *www.tehrantimes.com*. Diarkibkan daripada yang asal pada 2013-05-02.

Pautan luar
-----------

* ECO's Website
* ECO's Cultural Institute
* ECO's Trade and Development Bank
* ECO's Trade promotion Unit
* ECO's Post

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Israel
* Amerika Syarikat

 |
| Lain-lain | 
* İslâm Ansiklopedisi

 |
**Lapangan Terbang Tengah** (IATA: **TGA**, ICAO: **WSAT**) adalah sebuah lapangan terbang yang terletak di bandar Singapura.

Sejarah
-------

Jata RAF Tengah 
**RAF Tengah** ( *'Royal Air Force Tengah'* ) ialah nama stesen Tentera Udara Diraja British ('Royal Air Force', 'RAF') yang ditauliahkan pada tahun 1939 di Singapura. Lapangan terbang *Tengah* menjadi sasaran pengeboman Jepun apabila tujuh belas kapal terbang tentera laut Jepun menjalankan serangna udara pertama ke atas Singapura dalam Perang Dunia Kedua, sejurus selepas bermulanya Pertempuran Tanah Melayu. Ia juga merupakan lapangan terbang yang pertama ditawan pihak Jepun dalam Pertempuran Singapura. 

Selepas penawanan Singapura, *Tengah* dikawal Tentera Udara Imperial Jepun sementara pangkalan terbang lain, *RAF Sembawang* dan *RAF Seletar*, diletakkan di bawah kawalan Perkhidmatan Udara Tentera Laut Imperial Jepun. 

### Zaman Darurat

Sewaktu Darurat, *Tengah* digunakan sebagai pangkalan kapal terbang pengebom jenis Avro Lincoln Tentera Udara Diraja British dan Tentera Udara Diraja Australia ('Royal Australian Air Force', 'RAAF'). Pengebom-pengebom ini digunakan untuk mengebom pangkalan hutan pengganas komunis Parti Komunis Malaya di Semenanjung Malaysia. 

### Konfrontasi

Pesawat English Electric Lightning F.6 seakan pesawat Skuadron 74 dari *Tengah*.
Dalam zaman Konfrontasi Indonesia-Malaysia, Tentera Udara Diraja British sekali lagi menggunakan *Tengah* sebagai pangkalan. Pada waktu ini skuadron *RAF* dilengkapi kapal terbang terdiri daripada pesawat tempur English Electric Lightning F.6, Hawker Hunter serta Gloster Javelin bagi memperkukuhkan pertahanan udara Semenanjung Malaysia dan Singapura menetang pesawat MiG-21 dan North American P-51 Mustang yang diguna Angkatan Udara Indonesia.

Pada 3 September 1964, sebuah pesawat Lockheed C-130 Hercules Indonesia jatuh ke dalam Selat Melaka semasa sedang mengelakkan pesawat Javelin FAW.9 kepunyaan Skuadron 60 *RAF* yang sedang mengejarnya.

Nota
----

1. ↑  Conboy, p. 161.

Bibliografi
-----------

* Conboy, Ken. 2003. ‘Kompassus’ – Inside Indonesia’s Special Forces. Jakarta: Equinox Publishing.
* Wixley, Kenneth E. "Gloster Javelin: a production history, Part 2". *Aircraft Illustrated*, September 1984, Vol. 17, No 9, pp. 420–422. ISSN 0002-2675.

Rujukan
-------

Pautan luar
-----------

* The Owl's Nest - Welcome to the Military Aircraft Reference
* Carian di Google
* Gambar di Google.
Salah seorang pemimpin Melayu yang amat dihormati dan disayangi kerana amat berjasa kepada orang -orang Melayu di Tawau ketika era selepas tamatnya zaman Pendudukan Jepun serta era sebelum dan awal kemerdekaan Tawau dan Sabah melalui pembentukan negara Malaysia. Beliau adalah Penghulu atau Ketua Masyarakat ( Native Chief ) dan juga OKK atau Ketua Anak Negeri selepas era Penghulu Abu Bakar. Beliau juga pernah menyandang jawatan sebagai Pengerusi USNO Tawau pertama sebelum jawatan tersebut diambilalih oleh Datuk Seri Panglima Abu Bakar Titingan pada bulan Mac 1963.

LATAR BELAKANG ANAK JATI TAWAU
------------------------------

Dilahirkan pada tahun 1920 dan merupakan anak jati Tawau. Beliau merupakan cicit kepada Penghulu Puado, seorang pemimpin Melayu ketika zaman awal pemerintahan Inggeris di Tawau ( Penghulu Puado meninggal dunia pada tahun 1902 ).

MENJADI PEMIMPIN MASYARAKAT
---------------------------

Selepas Penghulu Abu Bakar meninggal dunia pada tahun 1953, wakil keturunan Kee Abdullah yang seterusya seperti abang Penghulu Abu Bakar iaitu Kee Suleiman dan anak beliau sendiri Kee Yusuf, semuanya menolak untuk memegang jawatan Penghulu. Oleh itu, pilihan yang ada jatuh kepada Zainal Kerahu iaitu sepupu kepada isteri kedua Penghulu Abu Bakar, Siti Arah. Berikutan itu, Zainal Kerahu telah dilantik sebagai Ketua Masyarakat ( Native Chief ) pada tahun 1954 dan seterusnya dilantik sebagai Ketua Anak Negeri ( District Chief ) dengan mendapat gelaran OKK pada tahun 1956. Selepas itu, beliau lebih dikenali Penghulu Zainal atau OKK Zainal .

PEMIMPIN YANG BERJASA DAN DISAYANGI MASYARAKAT
----------------------------------------------

Semasa beliau memegang jawatan Penghulu, beliau telah melaksanakan tanggungjawab sebagai pemimpin masyarakat dan orang-orang Melayu dengan jujur dan amanah. Kerana itulah, beliau amat dihormati dan disayangi oleh orang-orang melayu di Tawau pada ketika itu. Sikapnya yang suka menolong tanpa mengira masa dan penat lelah membuktikan kepercayaan yang diberikan oleh masyarakat untuk beliau menjadi pemimpinb mereka adalah tidak silap lagi. Beliau begitu disayangi oleh anak bangsanya kerana jasa dan pengorbanan yang beliau curahkan.

BERGANDING BAHU BERSAMA MENUNTUT KEMERDEKAAN
--------------------------------------------

Ketika era menuntut kemerdekaan Tawau dan Sabah, beliau bersama-sama Datuk Abu Bakar Titingan adalah pemimpin yang bekerja keras untuk menyedarkan orang-orang Melayu betapa pentingnya penyertaan rakyat Sabah di Tawau untuk bersama menuntut kemerdekaan daripada Kerajaan British bagi menyertai Tanah Melayu untuk menjadi sebahagian kepada sebuah negara baru iaitu Malaysia.

Rujukan
-------

Buku : Tawau The Making of a Tropical Community , Ken Gotlet , 2010 , Opus Publication.
Penghidup tarik digunakan untuk menghidupkan enjin JPX PUL 425 yang menggerakkan kapal terbang ringan Lazair II.
**Penghidup tarik** merujuk kepada kaedah menghidupkan enjin pembakaran dalaman, biasanya enjin kecil, seperti pada mesin rumput, gergaji rantai, kapal terbang ringan serta penjana elektrik mudah alih. Namun demikian, ada di antara mesin-mesin tersebut yang menggunakan penghidup elektrik di beberapa negara. Ia juga digunakan pada beberapa kenderaan kecil seperti go-kart kecil, *pocket bike*, dan ATV kecil.

Penghidup tarik terdiri daripada seutas tali dengan penggenggam pada hujungnya, yang dililit pada gear sala pada bahagian penghujung aci engkol. Apabila penggenggam tali tersebut ditarik, tali tersebut memutar aci engkol untuk menghidupkan enjin. Setelah enjin dihidupkan, roda tenaga terus berputar dan enjin sudah hidup. Jika penggenggam tersebut tidak dilepaskan dengan cermat, ia boleh merosakkan penghidup dengan menyebabkan tali tersangkut atau terbelit dalam mekanismenya.

Lihat juga
----------

* Penghidup elektrik

|  |  |
| --- | --- |
| Ikon tunas | Rencana berkenaan komponen atau bahagian kenderaan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Larva migrans visera** ialah suatu keadaan pada manusia yang disebabkan oleh larva hijrah daripada nematod tertentu, manusia sebagai perumah terakhir, dan pertama kali dilaporkan pada 1952.<refPetik pmid|16223954}}</ref> *Toxocara canis*, *Toxocara cati*, dan *Ascaris suum*. Nematod-nematod ini boleh menjangkit tetapi tidak matang di dalam nausia dan selepas berhijrah melalui dinding usus, bergerak dengan saliran darah ke pelbagai organ tempat ia menyebabkan keradangan dan kerosakan. Organ termasuk boleh termasuk hati, jantung (menyebabkan radang otot jantung) dan sistem saraf pusat (menyebabkan disfungsi, sawan, dan koma). Suatu varian istimewa ialah larva migrans mata yang biasanya melibatkan *T. canis* bergerak ke mata.

Hanya beberapa biji telur cacing bulat boleh menyebabkan larva migrans pada anak manusia atau manusia dewasa. Walau bagaimanapun, larva migrans kelihatan menjejaskan kanak-kanak berumur 1–4 tahun dengan lebih kerap sementara larva migrans mata lebih kerap menjejaskan kanak-kanak berumur 7–8 tahun. Antara 4.6% dengan 23% daripada kanak-kanak Amerika Syarikat telah dijangkiti dengan telur cacing bulat anjing. Bilangan ini adalah jauh lebih tinggi di bahagian lain dunia, seperti Colombia, iaitu sehingga 81% daripada kanak-kanak telah terjangkit.

Larva migrans kulit ialah suatu keadaan yang melibatkan nematod seperti *Ancylostoma braziliense* berhijrah ke kulit.

Senarai agen penyebab sindrom larva migrans tidak disetujui dan berlainan sesama pengarang.

Lihat juga
----------

* Toksokariasis

Rujukan
-------

1. 1 2  Templat:Petik pmid
2. ↑  Templat:Petik pmid
3. ↑  Cheprasov, Artem. 2012. Death at the Playground. Guru Magazine. 11. pp. 59-61.
4. ↑  Universiti Negeri Iowa (Mei 2005). "Larva migrans" (PDF). Dicapai pada 10 November 2010.

Templat:Helmintiasis
Tan Sri Dato  **Lodin Wok Kamaruddin** ialah Ketua Eksekutif Lembaga Tabung Angkatan Tentera (LTAT) sejak 1982 dan Pengarah syarikat konglomerat Boustead Holdings Berhad sejak 1 Julai 1991.

Sebelum itu menjadi pengarah Perbadanan Kemajuan Bukit Fraser (1973 - 1982). Pengalaman beliau termasuk di syarikat Boustead Heavy Industries Corporation Berhad, Boustead Naval Shipyard Sdn Bhd, Boustead Petroleum Marketing Sdn Bhd, Boustead Petroleum Sdn Bhd and Boustead REIT Managers Sdn Bhd. Beliau juga menjadi lembaga pengarah Affin Investment Bank Berhad, Affin Capital Sdn Bhd, AXA AFFIN Life Insurance Berhad, Boustead Properties Berhad, UAC Berhad (cellulose fibre cement products manufacturer), Power Cables (Malaysia) Sdn Bhd dan Universiti Nottingham kampus Malaysia. Beliau pemegang saham minoriti dalam Watchdog Group.

Lodin lulusan College of Business Administration, Universiti Toledo, Toledo, Ohio, Amerika Syarikat (1972 and 1973).

'Skandal Scorpene'
------------------

Freemalaysiatoday melaporkan nama Lodin didedahkan / dibocorkan oleh Wikileaks tentang kabel diplomatik Kedutaan Amerika Syarikat di Kuala Lumpur pada 19 Mei. Beliau menjadi lembaga pengarah syarikat Perimekar selain Mazlinda Makhzan, Rozana Abdullah Meili, Abdul Rani Mohd Hussin Abdullah dan Mohd Hussin Tamby. Ketika itu Lodin menjadi Timbalan Pengerusi Boustead Holding dan lembaga pengarah Affin Bank, penyedia khidmat bank kepada Perimekar. Beliau menjadi ahli lembaga pengarah dalam kapasiti wakil LTAT dan berhenti dari syarikat Perimekar apabila kontrak syarikat dengan kerajaan tamat pada 1 Julai 2010.

Rujukan
-------

1. ↑  Lembaga Pengarah 1MDB
2. ↑  "Perimekar: Chronicle of a death foretold?". Diarkibkan daripada yang asal pada 2012-10-23. Dicapai pada 2012-11-27.
**Larva migrans mata** ialah bentuk mata bagi sindrom larva migrans yang berlaku apabila larva *Toxocara canis* menyerang mata. Ini mungkin berhubung kait dengan larva migrans visera. Gangguan penglihatan ekasisi, strabismus, dan nyeri mata ialah gejala hadir paling am.

Jumpaan peperiksaan
-------------------

Penyakit ini hadir dengan jisim granuloma eosinofilia, paling biasa pada batang belakang retina. Jisim granuloma berkenaan berkembang di sekitar larva terperangkap, dalam cubaan untuk mengandungi rebakan larva berkenaan.

Diagnosis kebezaan
------------------

Lesi retina boleh memimik retinoblastoma dari segi penampilan, dan diagnosis salah bagi keadaan retinoblastoma boleh membawa kepada *penyahnukleusan* yang tidak patut.

Komplikasi
----------

Keterlibatan mata boleh menyebabkan gangguan keradangan berikut:

* Radang dalam mata
* Radang uvea
* Radang koroid retina

Epidemiologi
------------

Bertentangan dengan larva migrans visera, toksokariasis mata biasanya berkembang pada kanak-kanak lebih tua atau dewasa muda dengan tiada sejarah pika. Pesakit ini jarang mempunyai eosinofilia atau manifestasi visera.

Rujukan
-------